Tiltale for bl.a. straffelovens § 288, stk. 1, nr. 1, røveri og besiddelse af euforiserende stoffer.
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Narkotika;

Tre personer idømt fængselsstraffe for at begået røveri i By

Den 19. september 2020 blev der begået et røveri imod Forretning i By. En 26-årig mand

gik maskeret med en hættetrøje og et mundbind ind i købmandsforretningen, hvor han viste

en kniv overfor ekspedienten samtidig med, at han bad om pengene. Manden fik udleveret

1.600 kr., inden han forlod forretningen og cyklede væk. Den 26-årig mand stod sammen

med et par fra By tiltalt ved Retten i Herning for i forening at have begået røveriet. Sagen

var, at den 26-årige kendte ægteparret og kom på besøg den pågældende dag. De tiltalte

forklarede, at det drejede sig om et almindeligt besøg, men retten lagde i sin afgørelse til

grund, at den 26-årige skyldte manden i parret penge, som han var blevet afkrævet, og

derfor mødte op for at afvikle deres udestående. Da han ikke var i besiddelse af pengene, var

han nødsaget til at skaffe dem på anden vis. Retten lagde ved sin bedømmelse til grund, at

de tre personer sammen planlagde røveriet, og at de i det øjemed om eftermiddagen gik

rundt i området for at finde flugtveje efter røveriet. Den 26-årige tog af sted på en cykel,

som blev benyttet af kvinden i parret, og kom efter at have begået røveriet tilbage, hvor de

delte udbyttet. Den 26-årige erkendte sig skyldig i at have begået røveri, mens de to andre

nægtede sig skyldige.

Retten idømte den 26-årige og manden i parret hver 8 måneders ubetinget fængsel. Kvinden

i parret var også tiltalt for flere tyverier og blev straffet med 9 måneders fængsel. Den 26-

årige udbad sig betænkningstid med hensyn til anke af afgørelsen, mens de to andre ankede

dommen til Vestre Landsret med påstand om frifindelse.